EkBass/fiwiki-20250220-pages-articles huggingface dataset:
Special Hockey

Special Hockey on erityisryhmille tarkoitettu jääkiekon muoto. Sen pelaajilla on todettu jokin lääketieteellinen tai muu kehityshäiriö, joka estää heitä harjoittelemasta tavallisessa joukkueessa. Yleisimpiä pelaajien terveyteen vaikuttavia diagnooseja ovat lievä/keskivaikea kehitysvamma, ADHD, Asperger, psykososiaaliset haasteet, motoriset haasteet, jalkaortoosit tai kuulovamma. Lähtökohtana on pelaajan kyky luistella itsenäisesti mutta on olemassa myös luokka, jossa on mahdollisuus käyttää luistelussa avustajaa. == Luokitus == Special Hockeyssä on pelaajilla kolmiportainen luokitus toimintakyvyn mukaan, A, B ja C. A = pystyy olemaan itsenäisesti kentällä ja ymmärtää mitä pelissä tapahtuu B = pystyy olemaan itsenäisesti kentällä mutta kaipaa suullista ohjaamista pelaamiseen C = tarvitsee avustajaa kentällä tai ei pysty osallistumaan itse aktiivisesti peliin == Säännöt == Special Hockeyssä on päätarkoituksena tuottaa pelaajille jääkiekon tuomia elämyksiä ja onnistumisia. Sen takia pelisäännöt ovat suuntaa antavia ja niitä on mahdollista muokata valmentajien toimesta ottelukohtaisesti, jotta peli olisi mahdollisimman sujuvaa ja tasapuolista. Otteluilla ei kilpailullista luonnetta. Ottelupöytäkirjaa ei pidetä ja jos tulostaulu on käytössä, niin sen pitäjä voi käyttää harkintaa, jotta jännitys säilyy. Otteluun kuuluu mahdollisuuksien mukaan jääkiekkopelin kuuluvat kuulutukset ja musiikki. === Pelaajat === Kentällä on viisi kenttäpelaajaa ja maalivahti. Joukkueiden kentälliset, jotka merkitään eri värisillä hihanauhoilla, pyritään kokoamaan taitotasoltaan mahdollisimman tasaväkisiksi. === Varusteet === Pelaajilla on normaalit jääkiekkovarusteet ja kokokasvosuojus sekä kaulasuoja. === Peliaika === Peliaika on kolme viidentoista minuutin erää. === Poikkeukset normaalisäännöistä === Pitkäkiekko- ja paitsiosääntöä ei ole käytössä. Lyöntilaukaukset, taklaaminen ja kiilaaminen ovat kiellettyjä. == Toiminta Suomessa == Special Hockey on Suomen Jääkiekkoliiton alaista toimintaa. Suomessa on yhdeksällä (2023) paikkakunnalla järjestettyä seuratoimintaa. == Kansainvälinen toiminta == Special Hockeyn kansainvälistä toimintaa organisoi vuonna 1996 perustettu Special Hockey International, johon kuuluu seuroja Pohjois-Amerikasta ja Euroopasta. SHI:n vuotuiseen nelipäiväiseen turnaukseen osallistuu 70 joukkuetta. == Lähteet == Luokka:Vammaisurheilu Luokka:Jääkiekko
Brannigan – terästä nyrkeissä

Brannigan – terästä nyrkeissä (Brannigan) on brittiläisen Douglas Hickoxin ohjaama toimintatrilleri vuodelta 1975. Sen pääosissa esiintyvät John Wayne, Richard Attenborough, Judy Geeson ja Mel Ferrer. Suurilta osin Lontooseen sijoittuva elokuva kertoo chicagolaisesta poliisista James "Jim" Branniganista (Wayne), joka lähetetään Britanniaan noutamaan amerikkalainen gangsteri Larkin (John Vernon). Larkin kuitenkin kidnapataan ja hänet vapautetaan vain lunnaita vastaan. Brannigan käyttää Larkinin kiinnisaamisessa amerikkalaisia otteita, josta brittiläiset poliisit eivät ole Branniganin kanssa samaa mieltä. == Näyttelijät == == Tuotanto == Elokuva kuvattiin kesä-elokuussa 1974 Isossa- Britanniassa ja Yhdysvalloissa. Elokuvan tuotanto oli Waynelle vaikeaa aikaa, sillä hän kärsi juuri ennen elokuvan kuvauksia diagnoisoiduista sydänongelmista ja oli juuri toipunut vakavasta keuhkokuumesta. Elokuva ei menestynyt kovin hyvin ja se jäi Waynen viimeiseksi kyttärooliksi. Elokuva kuuluu myös lukuisiin Likainen Harry -elokuvaa lainaaviin elokuviin, joita tehtiin 1970-luvulla hyvin paljon. == Lähteet == Luokka:Vuoden 1975 brittiläiset elokuvat Luokka:Brittiläiset toimintaelokuvat
James Horan

James Horan (s. 14. joulukuuta 1954 Louisville, Kentucky, Yhdysvallat) on yhdysvaltalainen näyttelijä. Hän on videopelien ääninäyttelijä. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo 2003 Jumalan miekka Gods and Generals Eversti Cummings 2013 Transformers Prime Beast Hunters: Predacons Rising Transformers Prime Beast Hunters: Predacons Rising Wheeljack === Televisiosarjat === Vuodet Sarja Roolihahmo 1981–1982 Another World Denny Hobson 1982 The Edge of Night Schuyler Whitney 1989–1991 Loving Clay Alden 1999–2000 Roughnecks: The Starship Troopers Chronicles Richard LeCroix 2011–2013 Transformers: Prime Wheeljack === Videopelit === Vuosi Peli Roolihahmo 2000 Baldur’s Gate II: Shadows of Amn Useita hahmoja 2003 Star Wars: Knights of the Old Republic Rickard Lusoff / Gerlon Two- Fingers 2003 The Hobbit Smaug 2003 Ratchet & Clank 2: Going Commando Slim Cognito 2004 Ratchet & Clank 3 Slim Cognito 2004 The Punisher Larry 2004 EverQuest II Useita hahmoja 2004 Star Wars: Knights of the Old Republic II: The Sith Lords Useita hahmoja 2005 Age of Empires III Majuri Cooper 2005 The Matrix: Path of Neo Useita hahmoja 2005 Kingdom Hearts II Scar 2006 Marvel: Ultimate Alliance Tohtori Outo / Ultron 2006 Company of Heroes Useita hahmoja 2006 Medieval II: Total War Useita hahmoja 2008 Secret Agent Clank Slim Incognito 2009 Batman: Arkham Asylum Jack Ryder 2009 Warhammer 40,000: Dawn of War II Useita hahmoja 2010 Fallout: New Vegas King 2011 Batman: Arkham City Jack Ryder 2012 Diablo III Ithereal 2013 Lego Marvel Super Heroes Tohtori Outo 2013 Skylanders: Swap Force Cluck 2013 Batman: Arkham Origins Jack Ryder 2014 Metal Gear Solid V: Ground Zeroes Skull Face 2016 World of Warcraft: Legion Useita hahmoja 2018 Red Dead Redemption 2 Useita hahmoja 2020 Final Fantasy VII Remake Presidentti Shinra == Aiheesta muualla == * Luokka:Yhdysvaltalaiset ääninäyttelijät Luokka:Vuonna 1954 syntyneet Luokka:Elävät henkilöt
WHA-kausi 1972–1973

WHA-kausi 1972–1973 oli jääkiekon ammattilaisliiga World Hockey Associationin (WHA) ensimmäinen kausi. Runkosarjassa 12 joukkuetta pelasivat 78 ottelua kukin. André Lacroix voitti runkosarjan pistepörssin 50 maalilla ja 74 maaliin johtaneella syötöllä. New England Whalers voitti kaikkien aikojen ensimmäisen Avco Cup -mestaruuden, kun se voitti loppuotteluissa Winnipeg Jetsin otteluvoitoin 4–1. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin === Itäinen divisioona === Joukkue O V H T P TM PM New England Whalers 78 46 30 2 94 318 263 Cleveland Crusaders 78 43 32 3 89 287 239 Philadelphia Blazers 78 38 40 0 76 288 305 Ottawa Nationals 78 35 39 4 74 279 301 Quebec Nordiques 78 33 40 5 71 276 313 New York Raiders 78 33 43 2 68 303 334 === Läntinen divisioona === Joukkue O V H T P TM PM Winnipeg Jets 78 43 31 4 90 285 249 Houston Aeros 78 39 35 4 82 284 269 Los Angeles Sharks 78 37 35 6 80 259 250 Minnesota Fighting Saints 78 38 37 3 79 250 269 Alberta Oilers 78 38 37 3 79 269 256 Chicago Cougars 78 26 50 2 54 245 295 == Pudotuspelit == == Katso myös == * NHL-kausi 1972–1973 == Lähteet == Luokka:WHA-kaudet
Korsnäsin baptistiseurakunta

Korsnäsin baptistiseurakunta () oli Korsnäsissä vuosina 1929–1969 toiminut baptistiseurakunta. Seurakunta perustettiin 24 henkilön toimesta 10. helmikuuta 1929. Seurakunnan jäsenet kuuluivat aikaisemmin Åmossan baptistiseurakuntaan. Seurakunnan ensimmäinen johtaja oli Gustav Jansson. Seurakunnan oma kappeli oli rakentunut Korsnäsiin jo vuonna 1921 ja siinä oli istumapaikat 150 henkilölle.Edén 1931, s. 382 == Historia == Korsnäsin seutu koki hengellisen herätyksen 1800-luvun lopulla ja 1900-luvun alussa. Monet seudun uskovat kuuluivat Åmossan baptistiseurakuntaan aina vuoteen 1929 asti, jolloin Korsnäsiin perustettiin oma baptistiseurakunta. Evankelista Hilda Nyman ja saarnaaja Herman Sand vaikuttivat Korsnäsin hengelliseen elämään. Seurakunnan perustamisen aikoihin pastori Gustav Jansson tuli Åmossan baptistiseurakunnasta Korsnäsin pastoriksi. Jansson toimi seurakunnan johtajana aina kuolemaansa 1967 asti.Ulfvens 1981, s. 177 1930-luvulla seurakunnan aktiivisia jäseniä olivat mm. Anna-Stina Andtfolk, Karl Pellfolk, Karl ja Hulda Uppgård, Johannes Pettersson, Johannes Häggvik, Karl-Johan ja Edith Holtlund sekä Karl-Johan Lenlund. 1930-luvun lopulla seurakunnasaa oli noin 40 jäsentä. 1930-luvulla seurakunta toteutti yhdessä muiden vapaakirkollisten seurakuntien kanssa oman hautausmaan. Seurakunnan toiminta hiipui 1960-luvulla ja useimmat seurakunnan jäsenet liittyivät Korsnäsin Filadelfia-seurakuntaan. Seurakunta lakkautettiin vuonna 1979.Ulfvens 1981, s. 178–179 == Katso myös == * Åmossan baptistiseurakunta * Korsnäsin Filadelfia- seurakunta == Lähteet == * * === Viitteet === Luokka:Suomen entiset baptistiseurakunnat Luokka:Korsnäsin seurakunnat
Sinan Oğan

Sinan Oğan (s. 1. syyskuuta 1967 Iğdır) on turkkilainen poliitikko, joka valittiin maan parlamenttiin 2011 kansallismielisen toimintapuolueen edustajana. Hän on kansallisuudeltaan azeri, ja hän on šiiamuslimi. Oğan valmistui 1989 Marmaran yliopistolta. Hän työskenteli Azerbaidžanin taloustieteen valtionyliopistolla. Vuonna 2000 hän palasi Turkkiin ja työskenteli Kaukasian strategisen tutkimuksen euraasialaisessa keskuksessa. Hän perusti Turkin azerien TAK-järjestön. Hän oli ehdolla Turkin presidentinvaalissa 2023 ja tuli ensimmäisellä kierroksella kolmanneksi saaden vähän yli viisi prosenttia äänistä. Hän sanoi tukevansa istuvaa presidenttiä Recep Tayyip Erdoğania toisella kierroksella. ==Lähteet== Luokka:Vuonna 1967 syntyneet Luokka:Elävät henkilöt Luokka:Turkkilaiset poliitikot
Ella Shelton

Ella Shelton (s. 19. tammikuuta 1998) on kanadalainen jääkiekkoilija, joka pelaa puolustajana. Shelton on Kanadan maajoukkueen pelaajana voittanut olympialaisissa kultaa Pekingissä 2022. MM-kilpailuissa hän on voittanut kultaa kotikisoissaan 2021 ja Tanskassa 2022 sekä saavuttanut hopeaa kotikisoissaan 2023. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1998 syntyneet Luokka:Elävät henkilöt
Emma Maltais

Emma Maltais (s. 4. marraskuuta 1999) on kanadalainen jääkiekkoilija, joka pelaa hyökkääjänä. Maltais on Kanadan maajoukkueen pelaajana voittanut olympialaisissa kultaa Pekingissä 2022. MM-kilpailuissa hän on voittanut kultaa kotikisoissaan 2021 ja Tanskassa 2022 sekä saavuttanut hopeaa kotikisoissaan 2023. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1999 syntyneet Luokka:Elävät henkilöt
Föglön baptistiseurakunta

Föglön baptistiseurakunta () oli vuosina 1856–1912 Ahvenanmaan Föglössä toiminut baptistiseurakunta. Föglön baptistiseurakunta oli Suomen ensimmäinen baptistiseurakunta. Seurakunta liitettiin vuonna 1912 Maarianhaminan baptistiseurakuntaan.Edén 1931, s. 383 == Historia == Föglön baptistiseurakunta syntyi Ahvenanmaalla vuonna 1854 syntyneen herätyksen seurauksena. Herätyksen taustalla vaikutti luterilaisen kappalaisen Fredrik Wilhelm Fredrikssonin kirjoitus ystävilleen Tukholmaan. Fredriksson oli huolissaan ahvenanmaalaisista ja pyysi kirjeessä Tukholmasta evankelistaa Ahvenanmaalle. Evankelinen Allianssi lähetti Karl Justus Matias Möllersvärdin Ahvenanmaalle, jonka työn seurauksena syntyi herätys. Möllersvärdin jälkeen työtä jatkoi ahvenanmaalainen talonpoika Johan Erik Östling.Lohikko 2006, s. 16–17 == Lähteet == * * === Viitteet === Luokka:Suomen entiset baptistiseurakunnat Luokka:Uskonto Ahvenanmaalla Luokka:Föglö
WHA-kausi 1973–1974

WHA-kausi 1973–1974 oli jääkiekon ammattilaisliiga World Hockey Associationin (WHA) toinen kausi. Runkosarjassa 12 joukkuetta pelasivat 78 ottelua kukin. Mike Walton voitti runkosarjan pistepörssin 57 maalilla ja 60 maaliin johtaneella syötöllä. Houston Aeros voitti ensimmäisen Avco Cup -mestaruutensa, kun se voitti loppuotteluissa Chicago Cougarsin otteluvoitoin 4–0. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin === Itäinen divisioona === Joukkue O V H T P TM PM New England Whalers 78 43 31 4 90 291 260 Toronto Toros 78 41 33 4 86 304 272 Cleveland Crusaders 78 37 32 9 83 266 264 Chicago Cougars 78 38 35 5 81 271 273 Quebec Nordiques 78 38 36 4 80 306 280 New York Golden Blades / Jersey Knights 78 32 42 4 68 268 313 === Läntinen divisioona === Joukkue O V H T P TM PM Houston Aeros 78 48 25 5 101 318 219 Minnesota Fighting Saints 78 44 32 2 90 332 275 Edmonton Oilers 78 38 37 3 79 268 269 Winnipeg Jets 78 34 39 5 73 264 296 Vancouver Blazers 78 27 50 1 55 278 345 Los Angeles Sharks 78 25 53 0 50 239 339 == Pudotuspelit == == Katso myös == * NHL-kausi 1973–1974 == Lähteet == Luokka:WHA-kaudet
Sipoon baptistiseurakunta

Sipoon baptistiseurakunta () oli vuosina 1885–1920 Sipoon Nikkilässä toiminut ruotsinkielinen baptistiseurakunta. Seurakunnan toiminta keskittyi Nikkilään, jossa seurakunnalla oli vuonna 1910 käyttöön vihitty rukoushuone. Ruotsalainen saarnaaja J. A. Lindqvist toimi aktiivisesti seurakunnassa vuodesta 1906 lähtien. Nouseva helluntaiherätys vaikutti Lindqvistiin voimakkaasti. Seurakunta lopetti toimintansa vuonna 1920 ja se organisoitui uudelleen Betania-helluntaiseurakunnaksi.Edén 1931, s. 383 == Lähteet == * === Viitteet === Luokka:Suomen entiset baptistiseurakunnat Luokka:Sipoon seurakunnat
Kristin O’Neill

Kristin O’Neill (s. 30. maaliskuuta 1998) on kanadalainen jääkiekkoilija, joka pelaa hyökkääjänä. O’Neill on Kanadan maajoukkueen pelaajana voittanut maailmanmestaruuden kotikisoissaan 2021 ja Tanskassa 2022 sekä saavuttanut MM- hopeaa kotikisoissaan 2023. == Lähteet == Luokka:Kanadalaiset jääkiekkoilijat Luokka:Vuonna 1998 syntyneet Luokka:Elävät henkilöt
Via Selinuntina

Via Selinuntina oli roomalainen tie, joka kulki Sisilian etelärannikolla ja johti Syrakusasta Lilybaioniin. == Historia == Via Selinuntinan rakentamisajankohtaa ei tunneta. Se oli yksi Sisilian kolmesta roomalaisesta päätiestä saaren itärannikolla kulkeneen Via Pompeian ja pohjoisrannikolla kulkeneen Via Valerian ohella. == Reitti == Via Selinuntina sai alkunsa Syrakusasta (lat. Syracusa) Sisilian itärannikolta. Se kiersi saaren kaakkoiskärjen eli Pakhynoksen niemen (Pachynus, nyk. Capo Passero) kautta ja kulki Fintiaan (Phintias) ja Akragaan (Agrigentum) kautta Lilybaioniin (Lilybaeum) saaren länsipäähän. Lilybaionista tietä jatkoi Via Valeria saaren pohjoisrannikkoa pitkin Messeneen, ja Syrakusasta Via Pompeia saaren itärannikkoa pitkin myös Messeneen. Tien asemapaikat ja niiden väliset etäisyydet olivat Itinerarium Antonini Augustin mukaan: Kaupunki tai muu asema Nykyinen paikka Etäisyys edellisestä mailia km (n.)Etäisyystaulukot on muodostettu sovittamalla yhteen tietoja eri itinerariumeista. Kilometrilukemat on laskettu niiden ilmoittamista roomalaisista maileista. Sekä maili- että kilometrilukemat ovat summittaisia. Syrakusa (Syracusa) Syrakusa Portus Pachyni / Apollineum Portopalo di Capo Passero 32 47,3 Hereum 20 29,6 Mesopotamia 24 35,5 Calvisiana 12 17,7 Chalae 8 11,8 Fintias (Phintias) Licata 18 26,6 Daedalium 5 7,4 Akragas (Agrigentum) Agrigento 18 26,6 Cena 18 26,6 Allava 12 17,7 Thermai (Thermae Selinuntinae / Aquae Larodes / Ad aquas) 12 17,7 Ad fluvium Lanaricum 23 34,0 Mazara 10 14,8 Lilybaion (Lilybaeum) Marsala 12 17,7 Näin tien kokonaispituudeksi saadaan 224 roomalaista mailia eli noin 331 kilometriä. == Lähteet == Luokka:Antiikin Sisilia Luokka:Antiikin Syrakusan rakennukset ja rakennelmat Luokka:Roomalaiset tiet Italiassa
Via Setina

Via Setina oli roomalainen tie, joka kulki Latiumissa Italiassa. Sen arvellaan johtaneen Velitraesta Setian kautta Tarracinaan. Tie menetti merkitystään, kun suorempi ja parempi Via Appia rakennettiin 300-luvulla eaa. Siihen verrattuna osaksi vuorilla kulkenut Via Setina oli paljon hankalampi. Se säilyi kuitenkin käytössä tämän jälkeenkin, ja mainitaan sekä 100-luvulla eaa. että 100-luvulla jaa. Sitä käytettiin vielä ainakin 700-luvulla, jolloin Via Appia oli soistunut Pontisten soiden kohdalla. Tien länsiosan kiveyksestä on säilynyt osia nykyaikaan. == Lähteet == Luokka:Antiikin Latium Luokka:Roomalaiset tiet Italiassa
Via Severiana

Via Severiana oli roomalainen tie, joka kulki Latiumin rannikolla Italiassa ja johti Ostiasta Tarracinaan. == Historia == Via Severiana rakennettiin roomalaisena kivettynä tienä vasta 100- tai 200-luvulla jaa. Itse tien arvellaan kuitenkin olleen suurella todennäköisyydellä olemassa jo paljon aiemmin. Tie tunnetaan lähinnä Tabula Peutingerianasta. == Reitti == Via Severianan reittiä ei tunneta täysin, ja siitä on löydetty vain vähän jäänteitä. Tutkijat ovat olleet erimielisiä siitä, kulkiko tie aivan rannikkoa pitkin vai jonkin verran sisämaassa. Todennäköisempänä pidetään, että tie kulki ainakin pääosin rannikkoa pitkin. Tabula Peutingerianan mukaan tien pituus oli 85 roomalaista mailia eli noin 125 kilometriä, ja sen asemapaikat ja niiden väliset etäisyydet olivat: Kaupunki tai muu asema Nykyinen paikka Etäisyys edellisestä mailia km (n.) Ostia Laurentum 16 23,7 Lavinium Pratica di Mare 6 8,9 Antium Anzio 17 25,1 Astura 7 10,4 Clostra Romana 9 13,3 Ad turres albas 3 4,4 Circeji 12 17,7 Ad turres 4 5,9 Tarracina Terracina 11 16,3 Tarracinassa tie liittyi Via Appiaan. == Lähteet == == Kirjallisuutta == * Luokka:Antiikin Latium Luokka:Roomalaiset tiet Italiassa
Via Sublacensis

Via Sublacensis oli roomalainen tie, joka kulki Samniumissa Italiassa. Se erkaantui Via Valeriasta lähellä Variaa ja johti Sublaqueumiin, jossa sijaitsi keisari Neron huvila Villa Sublacensis. == Lähteet == Luokka:Regio IV Samnium Luokka:Roomalaiset tiet Italiassa
Kenneth Alexander Wrede

Kenneth Alexander Wrede (13. huhtikuuta 1898 Leppävirta – 29. syyskuuta 1983 Helsinki) oli suomalainen aatelismies, kemisti ja teollisuusjohtaja. Kenneth A. Wreden isä oli tehtaanomistaja, vapaaherra Carl Gustaf Garibaldi Fabian Wrede ja äiti Siri Maria Söderhjelm. Hän valmistui diplomi-insinööriksi Åbo Akademista vuonna 1923. Opintojensa jälkeen hän toimi Kaukas tehdas Oy:n Joutsenon tehtaan kemistinä, 1924–1927 Kaukas tehdas Oy:n pääkemistinä Lappeenrannassa. Vuosina 1927–1928 hän toimi teknisenä apulaisjohtajana Kanadassa. Vuosina 1928–1937 hän toimi Kaukas Oy:n Lauritsalan tehtaiden pääkemistinä ja teknisen johtajana apulaisena. Vuonna 1937 hänet kutsuttiin uuden yrityksen, Kuitu Oy:n Jääskessä olevan tekokuituja valmistavan tehtaan toimitusjohtajaksi. Talvisodan jälkeisen Moskovan rauhan seurauksena Kuitu Oy:n toiminta päättyi tehtaan jäätyä Neuvostoliitolle luovutetulle alueelle. Vuodesta 1941 vastaavaa toimintaa jatkettiin Valkeakoskella uuden yrityksen Säteri Oy:n nimissä, ja Kenneth A. Wrede jatkoi Säteri Oy:n toimitusjohtajana. Hän siirtyi eläkkeelle vuonna 1966. Wreden puolisot olivat Ingeborg Tawaststjerna (avioero 1942) ja Greta Bolinder. ==Lähteet== Luokka:Suomalaiset yritysjohtajat Luokka:Suomalaiset insinöörit Luokka:Suomalaiset kemistit Luokka:Suomalaiset aateliset Luokka:Vuonna 1898 syntyneet Luokka:Vuonna 1983 kuolleet
Via Tiberina

Via Tiberina oli roomalainen tie, joka kulki Etruriassa Italiassa. Sen erkaantui Via Flaminiasta Saxa rubrassa ja seurasi tämän jälkeen Tiberin länsirantaa, kunnes liittyi takaisin Via Flaminiaan lähellä Aqua vivaa. Via Tiberinan nimi tunnetaan piirtokirjoituksista sekä muun muassa Curiosum urbis Romaesta, mutta niistä sen reitti jää epäselväksi. Tien tiedetään kulkeneen ainakin Feronian (Lucus Feroniae) kautta, sillä sieltä on löydetty jäänteitä tiestä. Feronia sijaitsi tien 18. mailin kohdalla. == Lähteet == Luokka:Regio VII Etruria Luokka:Roomalaiset tiet Italiassa
Via Tiburtina

Via Tiburtina oli roomalainen tie, joka kulki Latiumissa Italiassa ja johti Roomasta Tiburiin. Sitä jatkoi Via Valeria, ja myöhemmin Via Tiburtina luettiin usein sen osaksi. == Historia == Via Tiburtina oli alkuperältään hyvin vanha tie, ja sitä käytettiin alun perin paitsi Rooman ja Tiburin välisenä yhteytenä myös karjaa laidunnettaessa. Ajankohtaa, jolloin se rakennettiin kivetyksi roomalaiseksi tieksi, ei tunneta varmuudella, mutta sen arvellaan tapahtuneen samoihin aikoihin kun sitä jatkettiin Via Valerialla. Samalla se sai joskus käytetyn nimityksen Via Tiburtina Valeria. Rakennuttajan arvellaan olleen vuoden 307 eaa. kensori Marcus Valerius Maximus. == Reitti == Via Tiburtinan reitti tunnetaan hyvin tiestä sekä sen varren haudoista ja rakennuksista tehtyjen löytöjen ansiosta. Sen pituus Roomasta Tiburiin oli Itinerarium Antonini Augustin mukaan 20 roomalaista mailia eli noin 30 kilometriä. Nykyisin katsotaan, että täsmällisempi etäisyys olisi ollut 18 mailia eli noin 27 kilometriä. Tie suuntasi Roomasta itäkoilliseen. Roomasta poistuessaan Via Tiburtina kulki oletettavasti Serviuksen muurien Porta Esquilina -portista, tosin joidenkin näkemysten mukaan kyseessä olisi ollut pohjoisempi Porta Viminalis -portti. Hieman myöhemmin Via Tiburtinan yli kulki Augustuksen rakennuttama kaari, jonka kautta akveduktit Aqua Marcia, Aqua Tepula ja Aqua Julia ylittivät tien. Myöhemmin kaaresta tuli Aurelianuksen muurien Porta Tiburtina. Tämän jälkeen Via Tiburtina kulki suoraan Anio (nyk. Aniene) -joen ylittäneelle sillalle, joka sijaitsi noin neljän mailin päässä Roomasta. Nykyisin paikalla oleva silta tunnetaan nimellä Ponte Mammolo. Ylitettyään Anion sen pohjoispuolelle tie kulki suuren osan matkaa joen suuntaisesti. Tien pohjoispuolelle jäi Ficulea. Myöhemmin tie kulki Aquae Albulaen kautta. Tabula Peutingerianassa sen kuvataan sijainneen 16 mailin päässä Roomasta, mutta todellinen etäisyys oli lähempänä 14 mailia eli noin 21 kilometriä. Tiburin lähellä Via Tiburtina ylitti Anion uudestaan Pons Lucanus (nyk. Ponte Lucano) -siltaa pitkin. Huomattavin muinaisjäänne tien varrella on Plautiusten mausoleumi, joka sijaitsee sillan lähellä. Sillan jälkeen tie nousi jyrkästi ylös Tiburin kukkulalle. Tiburin jälkeen tietä jatkoi Via Valeria aina Cerfenniaan saakka, ja tämän jälkeen Via Claudia Valeria lopulta aina Aternumiin Adrianmeren rannalle saakka. == Huomautukset == == Lähteet == == Kirjallisuutta == * == Aiheesta muualla == Luokka:Antiikin Latium Luokka:Roomalaiset tiet Italiassa
WHA-kausi 1974–1975

WHA-kausi 1974–1975 oli jääkiekon ammattilaisliiga World Hockey Associationin (WHA) kolmas kausi. Runkosarjassa 14 joukkuetta pelasivat 78 ottelua kukin. André Lacroix voitti runkosarjan pistepörssin 41 maalilla ja 106 maaliin johtaneella syötöllä. Houston Aeros voitti toisen perättäisen Avco Cup -mestaruutensa, kun se voitti loppuotteluissa Quebec Nordiquesin otteluvoitoin 4–0. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin === Kanadan divisioona === Joukkue O V H T P TM PM Quebec Nordiques 78 46 32 0 92 331 299 Toronto Toros 78 43 33 2 88 349 304 Winnipeg Jets 78 38 35 5 81 322 293 Vancouver Blazers 78 37 39 2 76 256 270 Edmonton Oilers 78 36 38 4 76 279 279 === Itäinen divisioona === Joukkue O V H T P TM PM New England Whalers 78 43 30 5 91 274 279 Cleveland Crusaders 78 35 40 3 73 236 258 Chicago Cougars 78 30 47 1 61 261 312 Indianapolis Racers 78 18 57 3 39 216 338 === Läntinen divisioona === Joukkue O V H T P TM PM Houston Aeros 78 53 25 0 106 369 247 San Diego Mariners 78 43 31 4 90 326 268 Minnesota Fighting Saints 78 42 33 3 87 308 279 Phoenix Roadrunners 78 39 31 8 86 300 265 Michigan Stags/ Baltimore Blades 78 21 53 4 46 205 341 == Pudotuspelit == == Katso myös == * NHL-kausi 1974–1975 == Lähteet == Luokka:WHA-kaudet
Via Valeria (Sisilia)

Via Valeria oli roomalainen tie, joka kulki Sisilian pohjoisrannikolla Lilybaionista Messeneen.Strabon: Geografika 6.2.1. == Historia == Via Valerian rakennutti Sicilian provinssin maaherrana vuonna 210 eaa. toiminut Marcus Valerius Laevinus. Se oli yksi Sisilian kolmesta roomalaisesta päätiestä saaren itärannikolla kulkeneen Via Pompeian ja etelärannikolla kulkeneen Via Selinuntinan ohella. == Reitti == Via Valeria kulki pitkin Sisilian rannikkoa Lilybaionista (lat. Lilybaeum) Panormoksen (Panormus), Soloeisin (Soluntum) ja Tyndariksen kautta Messeneen (Messana). Messenestä sitä jatkoi Via Pompeia itärannikkoa pitkin Syrakusaan, ja Lilybaioinista Via Selinuntina etelärannikkoa pitkin myös Syrakusaan. Tien asemapaikat ja niiden väliset etäisyydet olivat: Kaupunki tai muu asema Nykyinen paikka Etäisyys edellisestä mailia km (n.)Etäisyystaulukot on muodostettu sovittamalla yhteen tietoja eri itinerariumeista. Kilometrilukemat on laskettu niiden ilmoittamista roomalaisista maileista. Sekä maili- että kilometrilukemat ovat summittaisia. Lilybaion (Lilybaeum) Marsala Drepanon (Drepanum) Trapani 18 26,6 Aquae Segestanae 14/36 20,7/53,2 Parthenikon (Parthenicum) Partinico 12 17,7 Hykkara (Hyccara) Carini 8 11,8 Panormos (Panormus) Palermo 16 23,7 Soloeis (Soluntum) Solunto 12 17,7 Thermai (Thermae Himerenses) Termini Imerese 12 17,7 Kefaloidion (Cephaloedium) Cefalù 24 35,5 Alaisa (Alaesa) Tusa 28/18 41,4/26,6 Kalakta / Kale Akte (Calacte) Caronia 26/12 38,5/17,7 Agathyrna (Agathyrnum) Naso / Capo d'Orlando 20/12 29,6/17,7 Tyndaris Tindari 28/29 41,4/42,9 Mylai (Mylae) Milazzo 24 35,5 Naulokhos (Naulochus) Trajectus Messene (Messana) Messina 12 17,7 Kun useampi etäisyyslukema on mainittu, ensimmäinen etäisyys on Itinerarium Antonini Augustista ja jälkimmäinen Tabula Peutingerianasta. Näin tien kokonaispituudeksi saadaan noin 222–277 roomalaista mailia eli noin 328–410 kilometriä. Strabonin mukaan tien pituus oli 235 mailia eli noin 347 kilometriä, mutta toisaalta hän laskee pelkästään Messenen ja Tyndariksen välillä lähellä Trajectusta sijainneen Peloroksen (Pelorus, nyk. Capo Peloro) niemen ja Lilybaionin väliseksi etäisyydeksi 263 mailia eli noin 389 kilometriä. == Lähteet == Luokka:Antiikin Sisilia Luokka:Roomalaiset tiet Italiassa
Finlands svenska adventkyrka

Finlands svenska adventkyrka on Suomen Adventtikirkon ruotsalainen piirikunta. Ruotsinkieliset adventistit järjestäytyivät omaksi kirkkokunnaksi vuonna 1944. Vuonna 1991 FSA lakkasi toimimasta itsenäisenä kirkkokuntana ja liittyi samannimisenä seurakuntana Suomen Adventtikirkkoon. FSA on rekisteröity uskonnolliseksi yhdyskunnaksi 1991 ja on jäsen Frikyrklig samverkan rf:ssä. == Seurakunnat == Seuraavat seurakunnat kuuluvat ruotsinkieliseen piirikuntaan: Uusimaa * Helsinki: Helsingin ruotsalainen adventtiseurakunta * Helsinki: Living Spring Outreach SDA Pohjanmaa * Kaskinen: Kaskisten adventtiseurakunta * Pietarsaari: Pietarsaaren adventtiseurakunta * Vaasa: Vaasan ruotsalainen adventtiseurakunta Varsinais-Suomi ja Ahvenanmaa * Kemiönsaari: Kemiönsaaren adventtiseurakunta * Maarianhamina: Maarianhaminan adventtiseurakunta == Lähteet == Luokka:Adventismi Suomessa Luokka:Suomen kristilliset yhdyskunnat
Ylistaron metodistiseurakunta

Ylistaron metodistiseurakunta oli vuosina 1908–1974 Ylistarossa toiminut metodistiseurakunta. Seurakunnan perusti vaasalainen tehtailija G. Johansson, joka kuului itse rannikkoseudun metodistikirkkoon. Johansson rakennutti metodistirukoushuoneen tiilitehtaan alueelle ja hengellinen toiminta oli vakiintunutta vuosikymmenien ajan. Ylistaron metodistiseurakunta toimi Ylistaron asemanseudulla, Könnintien varressa. Metodistien toiminnasssa vaikutti näkyvästi pitkään pappina toiminut Anton Hyvärinen, joka toimi tehtaan työnjohtajana.Menneitä ja muistoja 2010, s. 323–328 == Toiminta == Metodistit pitivät kirkossa hengellisiä kokouksia ja pyhäkoulua. 1950-luvulla metodistit tekivät yhteistyötä Ylistaron baptistiseurakunnan kanssa.Menneitä ja muistoja 2010,s. 184–186 == Historia == Ylistaron metodistiseurakunnan syntyi liittyi 1900-luvun alun kehitykseen maaseutuväestön tavoittamiseksi. Maaseutuseurakuntana Ylistaron metodistiseurakunta hankki jäsenistönsä paikkakunnalle muodostuneesta ammatinharjoittajayhteisöstä. Tehtaanjohtaja Johansson oli tutustunut Englanissa metodismiin ja hänen johdollaan seurakunta juurtui myös työväen keskuuteen. Metodistiseurakunta toimi aluksi tehtaan takana, montun alueella, ja myöhemmin 1950-luvun taitteessa rakennus siirrettiin uuteen paikkaan kansakouluhuoneistoksi. Tämä rakennus paloi vuonna 1956 perustuksiaan myöten. Rakennus oli tuolloin koulukäytössä. Palon jälkeen tehtailija Gösta Bergman antoi metodisteille palaneen kirkon tilalle työläisten asunnon, jota nimitettiin keskipytingiksi. Kirkonkorjauksen työnjohtaja oli Arvo Suominen. Myös uusi rakennus toimi alakouluna. 1950-luvulla metodistit pitivät kokouksia kerran kuukaudessa ja puhujina olivat mm. Mattila, Lehtimäki, Kohvakka ja Pimiä. Metodistipappi Lehtimäki allekirjoitti tehtaankirkon lahjakirjan baptistiseurakunnalle. Rukoushuoneen luovutus tapahtui sunnuntaina 26. toukokuuta 1974. Metodistien toiminta Ylistarossa lakkasi rukoushuoneen lahjoittamisen jälkeen. == Lähteet == * === Viitteet === Luokka:Suomen entiset metodistiseurakunnat Luokka:Seinäjoen seurakunnat Luokka:Ylistaro
WHA-kausi 1975–1976

WHA-kausi 1975–1976 oli jääkiekon ammattilaisliiga World Hockey Associationin (WHA) neljäs kausi. Kauden aloittivat 14 joukkuetta, joista Cincinnati Stingers ja Denver Spurs lisättiin uusina joukkueina. Spurs muutti kesken kauden ja siitä tuli Ottawa Civics, joka meni konkurssiin vain seitsemän pelin jälkeen. Myös Minnesota Fighting Saints meni konkurssiin kesken kauden. Marc Tardif voitti runkosarjan pistepörssin 71 maalilla ja 77 maaliin johtaneella syötöllä. Winnipeg Jets voitti ensimmäisen Avco Cup -mestaruutensa, kun se voitti loppuotteluissa Houston Aerosin otteluvoitoin 4–0. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin === Kanadan divisioona === Joukkue O V H T P TM PM Winnipeg Jets 81 52 27 2 106 345 254 Quebec Nordiques 81 50 27 4 104 371 316 Calgary Cowboys 80 41 35 4 86 307 282 Edmonton Oilers 81 27 49 5 59 268 345 Toronto Toros 81 24 52 5 53 335 398 Denver Spurs / Ottawa Civics 41 14 26 1 29 134 172 === Itäinen divisioona === Joukkue O V H T P TM PM Indianapolis Racers 80 35 39 6 76 245 247 Cleveland Crusaders 80 35 40 5 75 273 279 New England Whalers 80 33 40 7 73 255 290 Cincinnati Stingers 80 35 44 1 71 285 340 === Läntinen divisioona === Joukkue O V H T P TM PM Houston Aeros 80 53 27 0 106 341 263 Phoenix Roadrunners 80 39 35 6 84 302 287 San Diego Mariners 80 36 38 6 78 303 290 Minnesota Fighting Saints 59 30 25 4 64 211 212 == Pudotuspelit == == Katso myös == * NHL-kausi 1975–1976 == Lähteet == Luokka:WHA-kaudet
WHA-kausi 1976–1977

WHA-kausi 1976–1977 oli jääkiekon ammattilaisliiga World Hockey Associationin (WHA) viides kausi. Runkosarjassa oli taas 12 joukkuetta, ja Toronto Torosista tuli tällä kaudella muuton myötä Birmingham Bulls. Ennen kautta Cleveland Crusaders puolestaan muutti Minnesotaan, ja siitä tuli uusi versio Minnesota Fighting Saintsistä. Kuten edelliskaudella, Fighting Saints meni konkurssiin kesken kauden. Réal Cloutier voitti runkosarjan pistepörssin 66 maalilla ja 75 maaliin johtaneella syötöllä. Quebec Nordiques voitti ensimmäisen Avco Cup -mestaruutensa, kun se voitti loppuotteluissa Winnipeg Jetsin otteluvoitoin 4–3. Kyseessä oli WHA:n historian ainoa finaalisarja, joka meni seitsemään peliin. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin === Itäinen divisioona === Joukkue O V H T P TM PM Quebec Nordiques 81 47 31 3 97 353 295 Cincinnati Stingers 81 39 37 5 83 354 303 Indianapolis Racers 81 36 37 8 80 276 305 New England Whalers 81 35 40 6 76 275 290 Birmingham Bulls 81 31 46 4 66 289 309 Minnesota Fighting Saints 42 19 18 5 43 136 129 === Läntinen divisioona === Joukkue O V H T P TM PM Houston Aeros 80 50 24 6 106 320 241 Winnipeg Jets 80 46 32 2 94 366 291 San Diego Mariners 81 40 37 4 85 284 283 Edmonton Oilers 81 34 43 4 72 243 304 Calgary Cowboys 81 31 43 7 69 252 296 Phoenix Roadrunners 80 28 48 4 60 281 383 == Pudotuspelit == == Katso myös == * NHL-kausi 1976–1977 == Lähteet == Luokka:WHA-kaudet
Fredrik Ludvig Konow

Fredrik Ludvig Konow (23. kesäkuuta 1864 Bergen – 14. elokuuta 1953) oli norjalainen liikemies ja Frisinnede Venstre -puolueen poliitikko. Hän istui suurkäräjillä vuosina 1910–1912 ja 1919–1921 sekä toimi Norjan valtiovarainministerinä 1912–1912 ja 1926–1928. ==Lähteet== ==Aiheesta muualla== Luokka:Norjan valtiovarainministerit Luokka:Norjalaiset liikemiehet Luokka:Vuonna 1864 syntyneet Luokka:Vuonna 1954 kuolleet
Dwayne

Dwayne () on englanninkielinen miehen etunimi. Se on muunnelma englanninkielisestä nimestä Duane, joka puolestaan perustuu iirinkieliseen nimeen Dubhán.Dwayne, Behind the Name, viitattu 23.5.2023.Duane, Behind the Name, viitattu 23.5.2023. Suomessa etunimi Dwayne on vuoteen 2023 mennessä annettu yhteensä alle 28 miehelle ja alle 20 naiselle.Nimipalvelu, Digi- ja väestötietovirasto, viitattu 23.5.2023. == Tunnettuja Dwayne-nimisiä == * Dwayne Bowe (s. 1984), yhdysvaltalainen amerikkalaisen jalkapallon pelaaja * Dwayne Evans (s. 1958), yhdysvaltalainen pikajuoksija * Robert Dwayne Gruss (s. 1955), yhdysvaltalainen roomalaiskatolinen piispa * Dwayne Johnson (s. 1972), yhdysvaltalainen näyttelijä ja showpainija * Dwayne McDuffie (1962–2011), yhdysvaltalainen sarjakuva- ja televisiokäsikirjoittaja * Dwayne Roloson (s. 1969), kanadalainen jääkiekkomaalivahti * Dwayne Sandy (s. 1989), saintvincentiläinen jalkapallomaalivahti * Dwayne Schintzius (1968–2012), yhdysvaltalainen koripalloilija == Lähteet == Luokka:Etunimet
Ingolf Elster Christensen

Ingolf Elster Christensen (28. maaliskuuta 1872 Førde – 3. toukokuuta 1943 Førde) oli norjalainen juristi, upseeri ja Høyren poliitikko. Hän istui suurkäräjillä vuosina 1922–1927 ja toimi Norjan oikeusministerinä 1926 sekä puolustusministerinä 1926–1928. Hän oli Sognin ja Fjordanen maaherra vuosina 1910–1929 sekä Oslon ja Akershusin maaherra 1930–1941. ==Lähteet== ==Aiheesta muualla== Luokka:Norjan oikeusministerit Luokka:Norjan puolustusministerit Luokka:Norjan maaherrat Luokka:Norjalaiset juristit Luokka:Norjalaiset upseerit Luokka:Vuonna 1872 syntyneet Luokka:Vuonna 1943 kuolleet
WHA-kausi 1977–1978

WHA-kausi 1977–1978 oli jääkiekon ammattilaisliiga World Hockey Associationin (WHA) kuudes kausi. WHA:ssa oli jäljellä enää kahdeksan joukkuetta, kun edelliskaudesta kolme joukkuetta lopetti toimintansa. Sen vuoksi tällä kaudella Neuvostoliiton ja Tšekkoslovakian tähdistöjoukkueet pelasivat kukin kahdeksan ottelua, kerran jokaista WHA-joukkuetta vastaan. Nämä ottelut huomioitiin pisteidenlaskennassa normaalisti. Aiemmilla kausilla ollutta divisioonajaottelua ei enää käytetty. Marc Tardif voitti runkosarjan pistepörssin 65 maalilla ja 89 maaliin johtaneella syötöllä. Winnipeg Jets voitti toisen Avco Cup -mestaruutensa, kun se voitti loppuotteluissa New England Whalersin otteluvoitoin 4–0. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin. Joukkue O V H T P TM PM Winnipeg Jets 80 50 28 2 102 381 270 New England Whalers 80 44 31 5 93 335 269 Houston Aeros 80 42 34 4 88 296 302 Quebec Nordiques 80 40 37 3 83 349 347 Edmonton Oilers 80 38 39 3 79 309 307 Birmingham Bulls 80 36 41 3 75 287 314 Cincinnati Stingers 80 35 42 3 73 298 332 Indianapolis Racers 80 24 51 5 53 267 353 Neuvostoliitto 8 3 4 1 7 27 36 Tšekkoslovakia 8 1 6 1 3 21 40 == Pudotuspelit == == Katso myös == * NHL-kausi 1977–1978 == Lähteet == Luokka:WHA-kaudet
Framtid i Nord

Framtid i Nord on norjalainen vuonna 1988 perustettu paikallislehti, jonka kotikunta on Raisi. Se ilmestyy kahdesti viikossa ja kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Raisi
Duane

Duane () on englanninkielinen miehen etunimi. Se perustuu iirinkieliseen nimeen Dubhán, joka puolestaan viittaa muinaisiirin sanaan dub, "musta". Nimi Dwayne on muunnelma nimestä Duane.Duane, Behind the Name, viitattu 23.5.2023.Dubhán, Behind the Name, viitattu 23.5.2023. Suomessa etunimi Duane on vuoteen 2023 mennessä annettu alle 33 miehelle ja alle 15 naiselle.Nimipalvelu, Digi- ja väestötietovirasto, viitattu 23.5.2023. == Tunnettuja Duane-nimisiä == * Duane Allman (1946–1971), yhdysvaltalainen kitaristi * Duane Bobick (s. 1950), yhdysvaltalainen nyrkkeilijä * Duane Capizzi, yhdysvaltalainen tuottaja ja käsikirjoittaja * Duane Carter (1913–1993), yhdysvaltalainen kilpa-autoilija * Duane Eddy (1938–2024), yhdysvaltalainen kitaristi * Duane Gish (1921–2013), yhdysvaltalainen kreationisti * Duane Hanson (1925–1996), yhdysvaltalainen kuvanveistäjä * Duane Harmer (s. 1974), kanadalainen jääkiekkoilija * Duane Jones (1937–1988), yhdysvaltalainen näyttelijä * Duane Michals (s. 1932), yhdysvaltalainen valokuvaaja * Duane Roland (1952–2006), yhdysvaltalainen kitaristi * Duane Solomon (s. 1984), yhdysvaltalainen keskimatkojen juoksija * Duane Sutter (s. 1960), kanadalainen jääkiekkoilija * Duane Swanson (1913–2000), yhdysvaltalainen koripalloilija Lisäksi: * Diane Duane (s. 1952), yhdysvaltalainen kirjailija == Lähteet == Luokka:Etunimet
Dnata

Dnata () on arabiemiirikuntalainen ilmailualan yritys. Se tarjoaa lentoasemien maapalveluita, catering-palveluita sekä matkustus- ja rahtipalveluita. Vuonna 1959 perustettu yhtiö kuuluu The Emirates Groupiin. Sen palveluksessa oli tilikauden 2022–2023 lopussa 46 000 työntekijää. == Palvelut == Dnata tarjoaa maapalveluita 86 lentoasemalla, rahdin käsittelyä 48 lentoasemalla ja catering-palveluita 64 lentoasemalla. Tilikauden 2022–2023 aikana Dnata käsitteli yli 710 000 lentoa ja 2,7 miljoonaa tonnia rahtia sekä valmisti 111 miljoonaa annosta lentokoneruokaa. Vuonna 2016 se oli kolmanneksi suurin lentoyhtiöiden catering-palveluiden tarjoaja kuuden prosentin markkinaosuudellaan. Lisäksi Dnata myy matkoja sekä yrityksille että henkilöasiakkaille usean eri brändin kautta. == Lähteet == == Aiheesta muualla == * Dnatan kotisivut Luokka:Maapalveluyritykset Luokka:Ilmailualan catering- yritykset Luokka:Arabiemiraattilaiset yritykset
WHA-kausi 1978–1979

WHA-kausi 1978–1979 oli jääkiekon ammattilaisliiga World Hockey Associationin (WHA) seitsemäs ja viimeinen kausi. Kauden alussa mukana oli enää seitsemän WHA-joukkuetta, ja niistäkin Indianapolis Racers meni konkurssiin 25 ottelun jälkeen. Neuvostoliiton ja Tšekkoslovakian tähdistöjoukkueet olivat viime kauden tapaan mukana. Myös Suomen maajoukkue tuli pelaamaan yhden ottelun Edmonton Oilersia vastaan tasatakseen heidän ottelumääränsä 80:een. Oilers voitti Suomen 8–4. Réal Cloutier voitti runkosarjan pistepörssin 75 maalilla ja 54 maaliin johtaneella syötöllä. Winnipeg Jets voitti kolmannen Avco Cup -mestaruutensa, kun se voitti loppuotteluissa nuoren Wayne Gretzkyn tähdittämän Edmonton Oilersin otteluvoitoin 4–2. Kauden päätteeksi neljä WHA- joukkuetta siirtyi NHL:ään: Winnipeg Jets, Edmonton Oilers, New England Whalers ja Quebec Nordiques. == Runkosarja == O = Ottelut V = Voitot H = Häviöt T = Tasapelit P = Pisteet TM = Tehdyt maalit PM = Päästetyt maalit Lihavoidut joukkueet etenivät pudotuspeleihin Joukkue O V H T P TM PM Edmonton Oilers 80 48 30 2 98 340 266 Quebec Nordiques 80 41 34 5 87 288 271 Winnipeg Jets 80 39 35 6 84 307 306 New England Whalers 80 37 34 9 83 298 287 Cincinnati Stingers 80 33 41 6 72 274 284 Birmingham Bulls 80 32 42 6 70 286 311 Indianapolis Racers 25 5 18 2 12 78 130 Neuvostoliitto 6 4 1 1 * 27 20 Tšekkoslovakia 6 1 4 1 * 14 33 Suomi 1 0 1 0 * 4 8 * Pisteet vaikuttivat varsinaisten WHA-joukkueiden sijoituksiin == Katso myös == * NHL-kausi 1978–1979 == Lähteet == Luokka:WHA-kaudet
Ahvenanmaan baptistiseurakunta

Ahvenanmaan baptistiseurakunta () oli vuosina 1860–1900 Ahvenanmaan saaristossa toiminut baptistiseurakunta. 1860-luvun alussa seurakunnan jäseniä oli Finströmissä, Hammarlandissa ja Saltvikissä. Etäisyyksien vuoksi seurakunta kokoontui Föglön ohella myös Hammarlandissa ja Saltvikissä. Vaikean kulkuyhteyden vuoksi seurakunta perustettiin jälkimmäisille vuonna 1860 ja seurakuntaa kutsuttiin Ahvenanmaan seurakunnaksi. Seurakunta oli vuoteen 1869 asti yhteydessä Tukholman piiriyhdistykseen. Kuolemantapausten vuoksi seurakunnan toiminta hiipui ja seurakunta yhdistyi Maarianhaminan baptistiseurakuntaan vuonna 1900.Edén 1931, s. 383Edén 1931, s. 41 == Katso myös == * Föglön baptistiseurakunta * Maarianhaminan baptistiseurakunta == Lähteet == * === Viitteet === Luokka:Suomen entiset baptistiseurakunnat Luokka:Uskonto Ahvenanmaalla Luokka:Hammarland Luokka:Saltvik
Jaakko Suominen

Jaakko Suominen (s. 1973)Suominen, Jaakko, 1973–, Finto, viitattu 23.5.2023. on suomalainen kulttuurihistorioitsija, joka toimii digitaalisen kulttuurin professorina Turun yliopistossa.Jaakko Suominen, Turun yliopisto, viitattu 23.5.2023. Hän väitteli filosofian tohtoriksi kulttuurihistoriasta Turun yliopistossa vuonna 2003.Anu Lahtinen: Koneen kokemus. Tietoteknistyvä kulttuuri modernisoituvassa Suomessa 1920-luvulta 1970-luvulle. Jaakko Suomisen väitöskirjahaastattelu, Ennen ja nyt, viitattu 23.5.2023. Hän on toiminut myös Turun yliopiston humanistisen tiedekunnan dekaanina.Professori Jaakko Suominen nimitettiin dekaaniksi, Porin yliopistokeskus, 19.4.2017, viitattu 23.5.2023. == Julkaisut == * Petri Saarikoski, Jaakko Suominen ja Hannu Nieminen (toim.): Uusi media ja arkielämä: Kirjoituksia uuden ajan kulttuurista. Turun yliopisto 1999. * Jaakko Suominen: Sähköaivo sinuiksi, tietokone tutuksi: tietotekniikan kulttuurihistoriaa. Jyväskylän yliopisto 2000. Saatavilla internetissä * Jaakko Suominen: Koneen kokemus: tietoteknistyvä kulttuuri modernisoituvassa Suomessa 1920-luvulta 1970-luvulle (väitöskirja). Vastapaino 2003. * Jari Multisilta, Anita Seppä ja Jaakko Suominen (toim.): Käyttäjäyhteisöt ja tuotekonseptit: tutkimuksia ihmiskeskeisestä teknologiasta ja visuaalisuudesta. Turun yliopisto 2007. Saatavilla internetissä * Jaakko Suominen, Sari Östman, Petri Saarikoski ja Riikka Turtiainen: Funetista Facebookiin: Internetin kulttuurihistoria. Gaudeamus 2009. * Jari Multisilta, Marjo Mäenpää ja Jaakko Suominen (toim.): Yhdessä ja liikkeellä: Mobiili sosiaalinen media. Aalto-yliopisto, Tampereen teknillinen yliopisto ja Turun yliopisto 2010. Saatavilla internetissä * Jaakko Suominen, Sari Östman, Petri Saarikoski ja Riikka Turtiainen: Sosiaalisen median lyhyt historia. Gaudeamus 2015. * Jaakko Suominen, Petri Saarikoski ja Elina Vaahensalo: Digitaalisia kohtaamisia: Verkkokeskustelut BBS-purkeista sosiaaliseen mediaan. Gaudeamus 2019. == Lähteet == == Aiheesta muualla == * ORCID * ResearchGate * Google Scholar Luokka:Suomalaiset professorit Luokka:Turun yliopiston professorit Luokka:Vuonna 1973 syntyneet Luokka:Elävät henkilöt
Tölbyn baptistiseurakunta

Tölbyn baptistiseurakunta () oli vuosina 1885–1925 Mustasaaren Tölbyssä toiminut baptistiseurakunta. Seurakunnassa koettin suuri herätys talvella 1895. 1910-luvulla seurakunnan toiminta vähitellen hiipui ja vuonna 1925 se purettiin.Edén 1931, s. 383 == Historia == Tölbyn baptistiseurakunta sai alkunsa saarnaaja Johan Liljestrandin palatessa Ruotsista kotiseudulleen ja aloittaessaan kylissä saarnaamisen. Ensimmäinen saarnatilaisuus järjestettiin 25. toukokuuta 1879 maanviljelijä Gustaf Påfsin luona Tölbyssä. Liljestrandin saarnat vetosivat yleisöön ja hän piti useita tilaisuuksia Tölbyssä ja Vikbyssä. Heinäkuussa Liljestrand kävi Ruotsissa palaten takaisin Tölbyyn saman vuoden syksyllä. Ensimmäiset kastetilaisuudet järjestettiin kesällä 1881 Vaasassa. Helmikuussa 1881 Petolahden Erik Jansson työskenteli Tölbyssä hyvällä menestyksellä.Åkerblom 1956, s. 180–181 Tölbyn baptistiseurakunta perustettiin 31. toukokuuta 1885. Samana vuonna seurakunta rakensi rukoushuoneen, joka vihittiin käyttöön 31. lokakuuta 1885. Tölbyn baptistiseurakunta sai paljon kannattajia, mutta koki myös vainoa. Eräs sulvalainen häiriköi usein kokouksia niin, että tämä lopulta tuomittiin kahdeksan päivän vankeuteen. Pääsiäisyönä 1889 seurakunnan rukoushuoneen ikkunat rikottiin, mikä kävi kalliiksi pienelle seurakunnalle. Tölbyssä syttyi suuri herätys talvella 1895. Saarnaajat J. Ahlberg ja I. S. Sundell järjestivät kokouksia joka ilta tammikuun lopusta maaliskuun puoliväliin saakka. Sunnuntaisin Tölbyssä järjestettiin peräti kolme kokousta, joihin osallistui runsaasti väkeä. Monet osallistujista kastettiin. Vuoteen 1915 mennessä seurakunnalla oli 94 jäsentä, joista 70 oli kastettu seurakuntaan. Vuosina 1904–1910 seurakunnan toiminta oli vähentynyt eikä seurakunnalla ollut aktiivista toimintaa. Kesällä 1910 vaasalaiset saarnaajat Johan Erik Söderman ja Johan Gästrin aloittivat uudelleen saarnatilaisuudet rukoushuoneella ja säännölliset tilaisuudet käynnistyivät jälleen. Pietarsaarelainen rouva Sofia Hagman asutti rukoushuonetta ja järjesti säännöllisesti tapaamisia nuorille ja vanhuksille. Vuonna 1912 pastori J. E. Söderman valittiin seurakunnan johtajaksi. Södermanin muuton jälkeen 1916 seurakunnan toiminta hiipui ja se lakkautettiin 1925. == Katso myös == * Baptismi Suomessa * Finlands svenska baptistsamfund == Lähteet == * * === Viitteet === Luokka:Mustasaaren seurakunnat Luokka:Suomen entiset baptistiseurakunnat
Agderin käräjäoikeus

pienoiskuva|200px|Kristiansandin käräjätalo Agderin käräjäoikeus (norj. Agder tingrett) on yksi Norjan 23 käräjäoikeudesta ja se kuuluu Agderin laamanninoikeuden alaisuuteen. Se perustettiin vuonna 2021 yhdistämällä aiemmat Itä-Agderin, Kristiansandin ja Listerin käräjäoikeudet. Käräjäoikeuden toimipisteet sijaitsevat Arendalissa, Farsundissa ja Kristiansandissa. ==Tuomiopiiri== Käräjäoikeuden tuomiopiirin muodostavat seuraavat kunnat: * Arendal * Birkenes * Bygland * Bykle * Evje og Hornnes * Farsund * Flekkefjord * Froland * Gjerstad * Grimstad * Hægebostad * Iveland * Kristiansand * Kvinesdal * Lillesand * Lindesnes * Lyngdal * Risør * Tvedestrand * Valle * Vegårshei * Vennesla * Åmli * Åseral ==Lähteet== ==Aiheesta muualla== * Käräjäoikeuden verkkosivut Luokka:Norjan käräjäoikeudet
Seppo Netola

Seppo Olavi Netola (s. 7. syyskuuta 1936 Tyrväntö) on suomalainen agronomi ja eläköitynyt maatalouskaupan alan yritysjohtaja, joka on saanut maanviljelysneuvoksen arvonimen. Viitattu 23.5.2023. Netolan vanhemmat olivat traktorinkuljettaja Vihtori Netola, aiemmin Nordman, ja Tilda Leino. Hänen puolisonsa vuodesta 1963 on agronomi Kaija Marjatta Pietiläinen, joka toimi Etelä-Suomen 4H-piirin toiminnanjohtajana vuodesta 1979. Netola tuli ylioppilaaksi Hämeenlinnan lyseosta 1957 ja valmistui agronomiksi Helsingin yliopistosta 1963. Hän oli Keskon maatalouskonejaoston myyntiagronomi 1963–1968, apulaisjaostopäällikkö 1969, jaostopäällikkö 1969–1981 ja pienkonejaoston jaostopäällikkö 1981–1983. Keskon Uudenmaan myyntiosaston johtaja Netola oli 1984–1987 ja Keskon maatalous- ja rautaryhmässä maatalouskoneiden ja maataloustarvikkeiden kaupasta vastanneen Maatalouskeskon johtaja 1987–1993. Netolalla oli myös useita kaupan alan ja muita asiantuntija- ja luottamustehtäviä. Maanviljelysneuvoksen arvonimen hän sai 1993. == Lähteet == Luokka:suomalaiset yritysjohtajat Luokka:Maanviljelysneuvokset Luokka:Vuonna 1936 syntyneet Luokka:Elävät henkilöt
Harper (Liberia)

Harper (myös Cape Palmas) on satamakaupunki Liberian kaakkoisosassa Cape Palmasin niemellä. Harper on nimetty Robert Goodloe Harperin mukaan. Kaupungin väkiluku vuonna 2008 oli noin 23500 henkilöä. == Historia == Vuonna 1833 joukko Pohjois-Amerikasta vapautuneita orjia asettui asumaan Cape Palmasin niemelle. He joutuivat kuitenkin vaikeuksiin paikallisen greboväestön kanssa, minkä seurauksena Marylandin tasavalta liitettiin Liberian valtioon vuonna 1857. Vuodesta 1953 lähtien Harperissa on toiminut roomalaiskatolilainen korkeakoulu Maryland College of Our Lady of Fatima ja vuodesta 1978 teknillinen korkeakoulu William V. S. Tubman College of Technology. Kaupungissa on myös muita valtion sekä kirkon oppilaitoksia, kirjasto, sairaala sekä useita kirkkoja. Harperin satama on toiminut vuodesta 1960 alkaen ja sen kautta viedään maailmalle puutavaraa sekä kumia. Vuonna 1978 kaupunkiin avattiin myös sokerinjalostamo. == Talous == Harper on satamakaupunki, jonka sataman kautta kulkee Maryland Logging Companyn hakkaamaa puutavaraa sekä kumia, jota tuotetaan Cavallan plantaaseilla noin 24 km päässä sisämaassa. Kaupungissa toimii myös sokerinjalostamo. == Liikenne == Harperissa on satama ja sieltä on myös lentoyhteys pääkaupunki Monroviaan. == Lähteet == == Aiheesta muualla == Luokka:Liberian kaupungit
Sanniquellie

Sanniquellie (tunnetaan myös nimillä Sangbui, Sanokole tai Sanokwele) on pieni kaupunki Liberian keskisen alueen pohjoisosassa. Kaupunki on aluehallinnollinen keskus ja sen väkiluku vuonna 2008 oli vajaat 12000. == Maantiede == Sanniquellie sijaitsee pääkaupunki Monroviasta ja Norsunluurannikolta tulevien teiden risteyksen tuntumassa. == Talous ja palvelut == Sanniquellie on paikallisten maataloustuotteiden sekä norsunluukäsitöiden kauppapaikka. Kaupungissa kaupattavista maataloustuotteista merkittävimpiä ovat riisi, maniokki, palmuöljy sekä palmunytimet. Myös timanttikaivostoiminta on ollut tärkeää alueen taloudelle. Sanniquelliessa on toisen asteen oppilaitoksia sekä sairaala. == Lähteet == == Aiheesta muualla == Luokka:Liberian kaupungit